Епитафи у драгачевским селима: Губеревци
Епитафи у драгачевским селима: Губеревци су сведочанства преписана са старих надгробних споменика у селу Губеревци (Општина Лучани).

Плазине 
Споменик Ђорђу Плазини (†1839) (Губеревци – Плазине)
 Оваи знак
 показује краброг воиника
 ЂОРЂА ПЛАЗИНУ
 из Губереваца
 кои је за владе Карађорђеве
 12 годи. Воевао
 и бранећи Славу
 и Слободу Србску
 седам турака погубио
 и 16 г. кметовао.
 Поживи (...) год.
 умре 1839

Споменик Димитрију Плазини (†1840) (Губеревци – Плазине)
 Зде почивает
 раб божи
 ДИМИТРИЈ Р: ПЛАЗИНА:
 престависе јулија 10. 1840 Г.

Споменик Рисиму Нешовићу (†1842) (Губеревци – Плазине)
 Раб божи
 РИСИМ НЕШОВИЋ
 престависе 1842

Споменик Ристи Плазини (†1844) (Губеревци – Плазине)
 Земни остатци
 РИСТА ПЛАЗИНА
 бивши кмет овог Села Губере.
 поживе 41 Г.
 А умрије 14 : Авгус : 1844 :
 п[исо] и резао
 Милош ковач[евић]
	

Споменик Петру Обрадовићу (†1846) (Губеревци – Плазине)
 1846
 овде почива
 ПЕТАР ОБРАДОВИЋ ПЛАЗИНА
 поживе 42 Г.
 и умре 13 маија
 и ови плац земље свое
 приложи под гробле
 за вечити спомен
 и први гроб ови овде
 писа радосав Чикириз
 из села ртију

Споменик Милисаву Цогољу (†1847) (Губеревци – Плазине)
 Овде почива раб Божи
 МИЛИСАВ ЦОГОЛ
 коие крабро воевао
 за славу и слободу србску
 11. година:
 Поживи 68. год:
 и умре 26. јануара 1847. г:
 Оваи крс билеже му синови
 Продан и Митар
 место вечног покоја

Споменик Петронију Цогољу (†1848) (Губеревци – Плазине)
 Овде почива Раб божи
 ПЕТРОНИЕ ЦОГОЛ
 живо: 80:
 умре: 6: ное у 1848 године
 помјануга ристо син: его

Споменик Раду Плазини (†1850) (Губеревци – Плазине)
 1850
 овде почива
 РАДЕ ПЛАЗИНА
 поживи 63. го:
 и умре 19 фервуара
 и бог да га прости

Споменик Панти Плазини (†1850) (Губеревци – Плазине)
 Не диви се Читателју
 Гробу нашему
 вако будет и животу вашму
 Овде наше кости почивајут
 и судбину Божиу ожидајут
 Блаженоупокојеног
 Раба Божиег
 ПАНТА ПЛАЗИНЕ
 из овог: села Губереваца
 главног кмета драгачевског;
 кои 25. Год;
 частно и поштено кметовао
 поживи. 50 Г:
 и умре 1 априла 1850.

Споменик Милосаву Вукаиловићу (†1851) (Губеревци – Плазине)
 Овде почива
 Раб божии
 МИЛОСАВ ВУКАИЛОВИЋ
 из губереваца
 поживи 47. Г:
 и умре 5 Септембра 1851 Л.
 оваи крс: удариому
 едини син его. милун
 а писа. Радосав чикириз

Споменик Гаврилу Плазини (†1854) (Губеревци – Плазине)
 овде почива
 Р. Б. ГАВРИЛО ПЛАЗИНА
 Ж. овог села Губер[еваца]
 поживе 80 Г.
 и умре 10 Јануар. 1854: Год:
 ово звание дао е писати
 икодин: п[лазина]
 оцу и ђеду его

Споменик Јаћиму Плазини (†1854) (Губеревци – Плазине)
 Помјани Господи
 во царству твоем
 Овде почившег
 раба твоего
 ЈАЋИМА Р: ПЛАЗИНУ
 бившег воиника гарнизона
 из овог Села Губереваца.
 верно и поштено 4. год:
 служио отечество
 и Књаза Александра карађ:
 поживио 29. г.
 преставиосе 21 августа 1854
 оваи крс дао писати
 Брат его Милош

Споменик Јелики (†1856) (Губеревци – Плазине)
 ЕЛИКА
 тетка петра цогоља
 надживи два дома
 која умре; у роду
 код братића петра его
 10: септ: у 1856 Г.

Споменик Обраду Плазини (†1858) (Губеревци – Плазине)
 Приђи ближе
 мили србски роде 
 куде иташ
 постој мало овде 
 да разумеш ког е
 ова мрачна кућа затворила 
 и од Сунца на век заклонила
 Раб Божи
 ОБРАД
 син николе плазине
 бивши кмет губеревачки,
 он поживе 29. год,
 а престависе
 12 Марта 1858. лето
 на жалост
 тужним родителима своим
 и Бог да му Душу прости

Споменик Гвоздену Плазинићу (†1863) (Губеревци – Плазине)
 Овде почива
 раб Божии
 ГВОЗДЕН ПЛАЗИНИЋ
 из губерев.
 поживи 36. Год:
 умре на трећи дан
 Воскресенија
 у 1863. Г.
 оваи спомен подижему
 његова супруга Спасенија

Споменик Павлу Плазини (†1870) (Губеревци – Плазине)
 Приђи Ближе
 Мили Србски роде
 и ти прочитаи надпис овде
 где показуе
 блажено упокоени
 раб божии
 ПАВЛЕ ПЛАЗИНА
 жител Губеревачки
 кои поживи
 и од своег рођења
 30 година
 и од криста у 1870 год.
 10-ог Марта
 блаженост са вечностију променијо
 своме роду на велику жалост
 Бог да му душу прости
 Споменуо га Миљко
 и благодарни брат његов исте године
 Писа Глишо Дмитрић из Котраже

Споменик Ристу Плазини (†1880) (Губеревци – Плазине)
 Овде тико почива
 раб божи
 РИСТО ПЛАЗИНА
 из губереваца
 кои чесно поживи 60: Г.
 а престависе
 16 Септембра: у 1880: Г.
 Бог да му душу прости
 оваи му над: гробни знак ударише
 поп Миаило парок милатовачки:
 и милорад и раденко:
 поштовани синови его
 писа Млађен: Раковић
 из Горачића с р

Споменик Максиму Цогољевићу (†1893) (Губеревци – Плазине)
 О шарени спомене
 ладни камене
 који свакоме срце храбриш
 што овде показујеш
 место сарањеног
 од 85 год.
 МАКСИМА ЦОГОЉЕВИЋА
 из Губереваца
 који задоби пушчану рану
 код цркве и суднице горачке
 20 фебруара 1893 год.
 од браће небраће либерала
 српски дахија
 а издану 7 марта 1893 г.
 Нема живота без слободе
 Благо ономе
 који оваквом смрћу умре
 лака земљо која га покриваш
 својом те је откупио крвљу
 (...)

Споменик Светозару Плазини (†1894) (Губеревци – Плазине)
 Овде је сарањена младос
 а велика жалос
 СВЕТОЗАР
 син Љубомира Плазине
 из Губереваца
 бивши калва абаџијске радње
 кои часно поживи 19 го.
 а престави се у вечност
 10 маја 1894 год.
 на жалост своје родбине
 и целе околине
 Бог да му душу прости
 Овај му спомен подигоше
 његова браћа Радич Радош
 Плазине

Споменик Димитрију Плазини (†1901) (Губеревци – Плазине)
 У овом мрачном гробу
 почивају земни остатци
 ДИМИТРИЈА ПЛАЗИНЕ
 из Губереваца
 војник ратног времена
 1876. и 7. и 8. год.
 Кои честно поживи 53. г.
 А престависе
 7 јануара 1901. Год.
 Бог да му душу прости
 Овај спомен подигоше
 његови синови
 Радојко и Мијат

Споменик Радојици Плазинићу (†1912) (Губеревци – Плазине)
 Овај спомен са неколко реди
 ко прочита за Србина вреди
 РАДОЈИЦУ М. ПЛАЗИНИЋА
 из Губереваца.
 Поживи 22. Г.
 своје младости као момак
 и војник – X ог пука.
 1. чете II бата. I – позива
 Умро у Драчу
 ратујући са турцима
 12 – јула – 1912.
 Бог да му душу опрости
 нек’ му мирно почивају кости
 Овај спомен сподиже Му
 брат Тијосав
 сна Милостина и синовци

Споменик Јелесију Плазинићу (†1913) (Губеревци – Плазине)
 ЈЕЛИСИЈЕ
 син Миљка Плазинића
 из Губереваца.
 поживи 40 г.
 умро у Скопљу 1913. г.
 Усл. рат. напора
 Бог да му душу прости
 Спомен му подиже
 наследник

Споменик Спасоју Плазинићу (†1914) (Губеревци – Плазине)
 СПАСОЈЕ ПЛАЗИНИЋ
 погибе у рату 1914. год.
 у 22 г. свог младог живота
 борећи се и бранећи слободу
 државе и народа свог.
 Своје младе кости
 остави на положају незнано где
 Нека му је вечна слава
 Овај спомен подижу му
 ожалошћена браћа
 Драгоје и Арсеније

Споменик Димитрију Плазинићу (†1915) (Губеревци – Плазине)
 Овај спомен показује име
 нашег ратника
 ДИМИТРИЈА Б. ПЛАЗИНИЋА
 из Губереваца
 Војник II чете I батаљо: X пука
 III позива.
 Поживи 50. год.
 А бранећи своју отаџбину
 од 1912–1915 Г.
 разболи се и умре
 у војној болници
 пожаревачкој
 11. јуна 1915 Г.
 Бог да му душу прости
 Овај му спомен подиже
 његов зет Властимир Јекић

Споменик Тикомиру Клисарићу (†1915) (Губеревци – Плазине)
 Овај споменик
 показује име
 нашег ратника
 ТИКОМИРА КЛИСАРИЋА
 из губереваца,
 војника 4 чете II батаљон
 15 пука 3 позива.
 Поживи 48. год.
 А погибе на Смедереву
 2 октобра 1915. г.
 И Бог да му душу прости
 Овај му спомен подижем
 ја Василије Сатарић
 из Губереваца
 зато што сам од њега купијо
 прво парче земље

Вујичићи 
Споменик Лазару Вујичићу (†1891) (Губеревци – Вујичићи)
 Пред овим спомеником
 леже кости раба
 ЛАЗАРА ВУИЧИЋА
 честитог сељака
 из Губереваца
 који је свој живот
 посветијо на бољитку
 и напретку народа ове општине
 па и целе државе.
 Он је као борац
 држао цркву горачку
 која и данас постоји те је није
 напредња сила порушила.
 Он је радијо да се школа подигне
 код цркве горачке…
 Он је био посланик
 народне скупштине
 Тако честитом грађанину
 цео му народ кличе
 Бог да га прости
 Лазар је поживио 44. г.
 умре 27. октобра 1891. г.
 као преседник више година
 Овај споменик подиже му
 Супруга Марија
 синови Обрад, Јеремија,
 Пантелија и Станимир

Споменик Челестини Вујичић (†1908) (Губеревци – Вујичићи)
 Овде спава вечни санак
 ЧЕЛЕСТИНА
 супруга радомира Вујичића
 из Губереваца.
 Која поживи 38 год.
 а престави се у вечност
 19 марта 1908 год.
 на жалос своје родбине
 и целе околине
 Бог да јој душу прости
 Овај спомен подиже
 њен муж Радомир
 и синови Бошко, Светолик,
 Милутин, Јеротије,
 Миљко и Милан

Ћендићи 
Споменик браћи Басарић: Авраму (†1893) и Јеврему (†1893) (Губеревци – Ћендићи)
 АВРАМ И ЈЕФРЕМ
 погибоше браћа Басарићи
 Шарен спомене
 ладни камене
 кои сваком срце храбриш
 што овде показујеш
 место сарањеног
 од 25 година
 АВРАМА БАСАРИЋА
 из Губереваца
 бившег војника сталног кадра
 кои погибе 20 фебруара 1893. год.
 код суднице оп. Горачке
 од браће српске војске
 а на тугу целој фамилији
 и осталој Србији
 Тек што почесмо радити
 очевину храбрити
 ал покоси нас смртна коса
 не пожали што је роса
 покојног
 ЈЕВРЕМА БАСАРИЋА
 из Губереваца
 бившег војника
 сталног кадра
 кои поживи 27 год.
 а погибе 20 фебруара 1893. год.
 код суднице оп. Горачке од браће
 српске војничке трупе
 а на тугу својој фамилији
 (...)

Крајпуташи 
Крајпуташ Танасију Плазини (†1876) (Губеревци – крај пута)
 Овај споменик показује
 ТАНАСИЈА ПЛАЗИНУ
 из Губереваца
 Бившег воиника
 народне воиске
 кои Поживи 21. Г.
 А погибе на Ступској чесми
 20 Јулија 1876. год.
 Оваи споменик
 подигоше му браћа
 Здравко и Светозар

Крајпуташ Ненаду Плазини (†1876) (Губеревци – крај пута)
 Приђи ближе
 мили србски роде,
 а куда иташ
 постоји мало овде
 да разумеш спомен оваи
 кои показује војника
 I-вог Баталиона 4-те, чете
 НЕНАДА
 сина Илие Плазине
 из губереваца
 коие за владе књаза
 Милана Обреновића V-ог
 12 августа 1876 г.
 у рату погинуо.
 И бог да му душу прости
 Оваи спомен
 подигоше му
 братучед Димитрије
 и супруга Станика

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи